**NACRT PRIJEDLOGA**

 ****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA SUTIVAN**

**OPĆINSKO VIJEĆE**

**KLASA:**

**URBROJ:**

**Sutivan,\_\_\_\_\_\_\_\_\_\_\_\_\_\_\_\_\_2025. godine**

Na temelju članka 19.a stavka 1. Zakona o porezu na dohodak („Narodne novine 115/16, 106/18, 121/19, 32/20, 138/20, 151/22 i 114/23, 152/24) i članka 32. Statuta Općine Sutivan („Službeni glasnik Općine Sutivan“ broj 7/13, 2/14, 6/14, 5/18, 2/20, 2/21), Općinsko vijeće Općine Sutivan na svojoj 27. sjednici, održanoj dana \_\_\_\_\_\_\_\_\_\_\_\_\_\_\_\_\_ 2025. godine, donijelo je

 **ODLUKU
o visini poreznih stopa godišnjeg poreza na dohodak**

**Članak 1.**

 Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Sutivan.

**Članak 2.**

Porezne stope iz članka 1. ove Odluke utvrđuju se kako slijedi:

* niža porezna stopa 20 %,
* viša porezna stopa 30 %.

**Članak 3.**

 Ova Odluka objavit će se u „Službenom glasniku općine Sutivan i „Narodnim novinama“, a stupa na snagu 1. ožujka 2025. Godine.

Predsjednik

Općinskog vijeća Općine Sutivan

 Bartul Lukšić

**Obrazloženje**

Trenutno važećom Odlukom o visini poreznih stopa godišnjeg poreza na dohodak („Narodne novine“ broj 157/2023) propisane su visine poreznih stopa godišnjeg poreza na dohodak za porezne obveznike na području Općine Sutivan i to na način da niža porezna stopa iznosi 22%, dok viša porezna stopa iznosi 33%. Citirana Odluka stupila je na snagu dana 01. siječnja 2024. godine.

Hrvatski sabor je dana 13. prosinca 2024. godine donio Zakon o izmjenama i dopunama Zakona o porezu na dohodak („Narodne novine“ broj 152/24- u daljnjem tekstu: Zakon, kojim je člankom 4. tog Zakona propisano da se članak 19 a. mijenja i to na način da je dosadašnju nižu poreznu stopu koju je općina mogla odrediti u granicama od 15 % do 22%, sada je moguće odrediti u granicama od 15% do 20 %, dok je dosadašnju višu poreznu stopu koju je općina mogla odrediti u granicama od 25% do 33 % sada moguće odrediti u granicama od 25 % do 30%.

Člankom 14. stavkom 1. Zakona propisano je da su predstavnička tijela jedinica lokalne samouprave koja su visinu poreznih stopa utvrdila odlukom sukladno članku 19.a stavku 2. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) dužna donijeti novu odluku sukladno članku 4. ovoga Zakona ako je visina poreznih stopa izvan granica propisanih člankom 4. ovoga Zakona. Nadalje, stavkom 2. istog članka propisano je da su odluku iz stavka 1. tog članka predstavnička tijela jedinice lokalne samouprave dužna donijeti i objaviti u »Narodnim novinama« najkasnije do 28. veljače 2025.godine.

S obzirom na sve naprijed navedeno, a u svrhu usklađenja trenutno važeće Odluke sa Zakonom, predlaže se da se niža porezna stopa smanji sa dosadašnjih 22% na 20 %, a viša porezna stopa sa dosadašnjih 33 % na 30 %.

Sukladno članku 14. Zakona visina porezne stope utvrđena Odlukom primijeniti će se pri utvrđivanju predujma poreza na dohodak od nesamostalnog rada i drugog dohotka od 01. Ožujka 2025., a u postupku godišnjeg obračuna poreza na dohodak za cijelo porezno razdoblje 2025. Godine.